b'\n_START_ARTICLE_\nPredsednik Albanije\n_START_SECTION_\nVolitve\n_START_PARAGRAPH_\nZa mesto predsednika Albanije se lahko potegujejo le Albanci, ki \xc5\xbeivijo na podro\xc4\x8dju Albanije najmanj zadnjih 10 let in so starej\xc5\xa1i od 40 let._NEWLINE_Kandidati potrebujejo najmanj 20 glasov podpore, da se uvrstijo v volitve, ki potekajo v parlamentu (podpira ga lahko le ena stranka oz. organizacija). Za izvolitev je potrebnih tri petine vseh glasov._NEWLINE_V primeru, \xc4\x8de parlament ne izvoli predsednika v petih poskusih, je razpu\xc5\xa1\xc4\x8den in razpisane so nove parlamentarne volitve. \xc4\x8ce tudi novi parlament ne izvoli novega predsednika, je prav tako razpu\xc5\xa1\xc4\x8den in razpisane so nove volitve. V tretjem parlamentu pa je potrebna le ve\xc4\x8dina vseh glasov._NEWLINE_Volitve potekajo vsakih 5 let.\n_START_SECTION_\nMandat\n_START_PARAGRAPH_\nMandat traja 5 let in vsak predsednik je lahko le enkrat ponovno izvoljen._NEWLINE_Novi predsednik nastopi mandat potem, ko prise\xc5\xbee pred parlamentom in se prej\xc5\xa1njemu predsedniku izte\xc4\x8de mandat.\n_START_SECTION_\nNezdru\xc5\xbeljivost z drugimi dejavnostmi\n_START_PARAGRAPH_\nPo ustavi je predsedniku prepovedano, da je \xc4\x8dlan politi\xc4\x8dne stranke, da opravlja katerokoli drugo javno ali zasebno slu\xc5\xbebo oz. dejavnost.\n_START_SECTION_\nKrivdna odgovornost\n_START_PARAGRAPH_\nPredsednik ni odgovoren za kakr\xc5\xa1nakoli dejanja, ki so bila storjena v \xc4\x8dasu njegovega mandata._NEWLINE_Predsednik je lahko odpoklican v primeru, \xc4\x8de huje kr\xc5\xa1i ustavo oz. je storil huj\xc5\xa1i zlo\xc4\x8din. Odpoklic je lahko sprejet v parlamentu, v katerem je najmanj \xc4\x8detrtina vseh poslancev in ko dose\xc5\xbeejo \xe2\x85\x94 soglasje.\n_START_SECTION_\nNezmo\xc5\xbenost opravljanja\n_START_PARAGRAPH_\nV primeru, \xc4\x8de je predsednik za\xc4\x8dasno nezmo\xc5\xbeen opravljati svojo funkcijo, prevzame njegove dol\xc5\xbenosti in mo\xc4\x8di predsednik Dr\xc5\xbeavnega zbora Republike Albanije._NEWLINE_V primeru, \xc4\x8de predsednik ni zmo\xc5\xbeen izvajati svojih dol\xc5\xbenosti ve\xc4\x8d kot 60 dni, mora parlament (\xe2\x85\x94 soglasje vseh \xc4\x8dlanov) poslati pobudo o nezmo\xc5\xbenosti opravljanja dol\xc5\xbenosti na Ustavno sodi\xc5\xa1\xc4\x8de, ki presodi utemeljenost pobude. V primeru potrditve nezmo\xc5\xbenosti ostane mesto predsednika prazno in v 10 dneh po potrditvi se izvedejo predsedni\xc5\xa1ke volitve.'